Amorgos — Aegiale
Region: Aegean Islands, incl. Crete (IG XI-[XIII]) — Amorgos and vicinity (IG XII,7) 

μειλησιων των αμοργον αιγιαλην κατοικουντων εδοξεν αρχουσι βουλη δημω γνωμη στρατηγων εχοντων δε και την πρυτανικην εξουσιαν εισηγησαμενου το ψηφισμα αυρ. πανκριτου επιψηφισαμενου δε αυρ. ανθου εγραφη κατα τον νομον επειδη αυρ. μουσικη θυγατηρ αυρ. αφροδεισιου ανδρος των παρ ημειν εντειμιωτατων εν τε αρχαις και λιτουργιαις απο γονεων και παπων εκτενως εις την πατριδα ημων αμενπτως εξυπηρετηκοτων ετι μεν νηπια παντελως ω δια το της ηλικιας μετρον υπο παντων ανθρωπων υπερβαλο[ν]τως τειμωμενη και φιλουμενη τα νυν υπο της βαρειας και αληθως ανηλεους ειμαρμενης εξηρπασται και απενηνεκται εξ ανθρωπων πενθος ουκ ελαχιστον ομου πασιν τοις εαυτης καταλελοιπεν ως επι τουτω και την π[ο]λιν ημων ανιασθαι ως ανθεον τι θαλερον μηδεπω το τελειον της ακμης μετρον εχον κεκολουσθαι ως δενδρον καλιστον φυομενον εν γη προ του δρεψασθαι τινα των αφ αυτου γλυκεων καρπων υπο πονηρας ειμα[ρ]μενης εξεριζωθη τοιουτο[ν] δη τ[ο] ν[εον] και δινον το του συνβεβηκοτος παραινεσαι και τον φιλοστοργοτατον πατερα αυτης αυρ. αφροδισιον και την σωφρονεστατην μητερα αυτης αυρηλιαν ευφροσυνην και τους εντιμοτατους παπους αυτης αυρ. σωτηριχον και αυρ. ευφροσυνον και τους λοιπους συνγενεις μετριως φερειν το συνβεβηκος επισσταμενους οτι ουτε λογων δεησει ουτε χρηματων αντιδοσει την πεπρωμενην παραιτησασθαι δυνησαιτ αν τις δουναι δ α[υτη ------]ι[σ]μον και εικονων αναστασει [τιμησαι αυτην ------------].